สังคมข่าวหุ้น
*การเมืองป่วนตลาดหุ้น
14 ต.ค. 2563

เกียรติก้อง ว่องไวยากร
*การเมืองป่วนตลาดหุ้น
*การเมืองในประเทศวุ่น ม็อบปะทะม็อบ กดดันภาพรวมตลาดหุ้นไทย ด้านนักลงทุนเทขายหุ้นแบงก์ กังวลแบงก์ชาติไม่ยืดพักชำระหนี้ ขณะที่แผนอนุมัติแบงก์ให้จ่ายปันผลไม่ชัดเจน ส่วนปัจจัยต่างประเทศ วัคซีนต้านไวรัสโควิดวืด พร้อมรอลุ้นงบกลุ่มแบงก์ไตรมาสที่ 3/63 สัปดาห์นี้ แนวรับ 1,245 จุด แนวต้าน 1,275 จุด
*หุ้นแบงก์ป่วนหนัก ไร้ข้อสรุปจ่ายปันผล ธปท.ยังห่วงหนี้เสียพุ่ง เดชา ตุลานันท์ ประธานกรรมการบริหาร ธนาคารกรุงเทพ (BBL) เตรียมพร้อมแนวทางการช่วยเหลือลูกหนี้หลังจากสิ้นสุดระยะเวลามาตรการพักชำระหนี้ในสิ้นเดือน ต.ค. 63 นี้ โดยคาดว่าจะยืดระยะเวลาให้กับลูกหนี้ที่ยังไม่มีความสามารถชำระหนี้ได้ตามปกติ อาจจะเป็นระยะเวลา 6 เดือนถึง 1 ปี
*SO ลุยต่อ  ล่าสุด จิรณุ กุลชนะรัตน์ ประธานเจ้าหน้าที่บริหาร บมจ.สยามราชธานี (SO) เจรจาเข้ารับงาน Outsource ในส่วนของงานโรงแรมให้กับกลุ่ม บมจ.ไมเนอร์ อินเตอร์เนชั่นแนล (MINT) เพื่อรองรับการกลับมาเปิดให้บริการของโรงแรมในเครือ โดยคาดว่าจะเห็นความชัดเจนในปี 64
*ฮานา ไมโครอิเล็คโทรนิคส (HANA) พุ่งแรงวานนี้ หลัง APPLE เปิดตัว New iPhone 12  รองรับ 5G ที่เป็น Features ใหม่ ยังมี Part ที่น่าสนใจอื่น ๆ อาทิ Sensor ต่าง ๆ ในตัวเครื่อง เช่น LiDAR ช่วยวัดระยะวัตถุเพื่อการใช้งาน AR ได้ดียิ่งขึ้น ฯลฯ ซึ่ง HANA เป็นผู้ผลิตชิ้นส่วนในกลุ่ม Sensor ที่ส่งให้กับกลุ่มสมาร์ตโฟน
*INSET ให้ราคาเป้าหมาย 4.66 บาท คาดไตรมาส 3/63 กำไรพุ่งแรงกว่า 70% จากงวดไตรมาส 2/63 เนื่องจากได้แรงหนุนจากการส่งมอบ Backlog แน่น และคาดเพิ่มขึ้นเป็นขั้นบันไดในโค้งสุดท้ายปีนี้ หนุนทั้งปีโต 22% พร้อมมีโอกาสรับงานใหม่ในระบบ 5G ระบบรถไฟ และอื่น ๆ คาดต่อยอดการเติบโตต่อเนื่อง ขณะที่ราคาหุ้นปัจจุบัน ยังถูกมีค่าพีอีเรโช ราว 12-13 เท่าต่ำกว่าค่าเฉลี่ยกลุ่ม
*หุ้นบมจ.ศรีตรังแอโกรอินดัสทรี (STA) ราคาเป้าหมาย 34 บาท หลังคาดกำไรปกติไตรมาส 3/63 ทำได้ 1.5-1.6 พันล้านบาท เพิ่มขึ้น 1,010%  จากช่วงเดียวกันของปีก่อน จากธุรกิจถุงมือยางเป็นหลัก ส่วนธุรกิจยางธรรมชาติอาจขาดทุนเล็กน้อยเพราะต้นทุนปรับขึ้นแต่ปรับราคาขายขึ้นไม่ทัน (ล็อกราคาไปแล้วในไตรมาส 2/63)
*BTS สู้ไม่ถอย กรณียื่นเรื่องต่อศาลเพื่อขอให้เพิกถอนเอกสารเพิ่มเติมการเปลี่ยนแปลงทีโออาร์รถไฟฟ้าสายสีส้ม สุรพงษ์ เลาหะอัญญา กรรมการผู้อำนวยการใหญ่ BTSC และกรรมการบริหาร BTS เผยตอนนี้ไม่มีเรื่องอะไรให้หนักใจ เราก็ยังมั่นใจว่าจะชนะ อย่างไรก็ดี ในกรณีหากศาลมีคำสั่งไม่คุ้มครองฉุกเฉิน BTS ยังคงยืนยันที่จะเข้าร่วมประมูลรถไฟฟ้าสายสีส้ม ในวันที่ 9 พ.ย.นี้
*นางสาววีณา เลิศนิมิตร ผู้ช่วยผู้จัดการใหญ่ ผู้บริหารสายงาน Investment Banking ธนาคารไทยพาณิชย์ นำทีมประกาศความสำเร็จ หลังธนาคารไทยพาณิชย์ รับมอบ 3 รางวัลแห่งความภาคภูมิใจทางด้าน Investment Banking จาก 2 เวทีใหญ่ ประกอบด้วย รางวัล Best Equity Bank in Asia-Pacific และ รางวัล Best Investment Bank in Thailand จากงาน World’s Best Investment Bank Awards 2020 จัดโดยนิตยสาร Global Finance รางวัล Corporate &amp; Investment Bank of the Year(Thailand)
*องอาจ กิตติคุณชัย ประธานเจ้าหน้าที่บริหาร บมจ.ซันสวีท จำกัด หรือ SUN  เจรจาพันธมิตรวางแผนเปิดตัวธุรกิจใหม่ ร้านอาหาร Plant-Based Food หรืออื่น ๆ เพื่อเจาะกลุ่มคนรักสุขภาพ ภาพรวม 3-5 ปีข้างหน้า (63-67) บริษัทตั้งเป้ารายได้รวมเติบโตทำสถิติสูงสุดใหม่ (นิวไฮ) หรือ เติบโตเฉลี่ย 10-15% ต่อปี เพราะบริษัทมีแผนออกผลิตภัณฑ์ใหม่ ๆ สู่ 7-eleven อย่างน้อย 5 ผลิตภัณฑ์ต่อปี